|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE ALE VIEȚII****Bd. Ştefan cel Mare 1****MD-2001, Chişinău, Republica Moldova****Tel/Fax: /373-22/ 27-07-57****E-mail:** **sectiamed@asm.md** | antet | **ACADEMY OF SCIENCES****OF MOLDOVA** **SECTION LIFE SCIENCES****Stefan cel Mare Ave., 1****MD-2001 Chisinau, Republic of Moldova****Tel/Fax: /373-22/ 27-07-57****E-mail:** **sectiamed@asm.md** |

**AVIZ**

**asupra rezultatelor proiectului de cercetare instituțional 15.817.04.46A „Abordări inovative în managementul hipertensiunii arteriale rezistente: implicații farmacologice versus intervenționale” pentru anul 2019, perfectat în baza procesului-verbal al Biroului Secției Științe ale Vieții a AŞM nr. 4 din 01.04.2020**

**S-a discutat**: Cu privire la audierea raportului proiectului de cercetare instituțional 15.817.04.46A „Abordări inovative în managementul hipertensiunii arteriale rezistente: implicații farmacologice versus intervenționale”, dr. hab. Carauș Alexandru, Institutul de Cardiologie.

**S-a decis:**  În baza audierii raportului prezentat de directorul de proiect, având în vedere avizul pozitiv al expertului independent, raportul pe proiectul instituțional 15.817.04.46A „Abordări inovative în managementul hipertensiunii arteriale rezistente: implicații farmacologice versus intervenționale” este acceptat cu calificativul general „**Raport acceptat**”.

*Noutate si valoarea rezultatelor științifice* – ”înaltă”. Studiul în anul 2019 s-a axat pe estimarea beneficiului denervării simpatice a arterelor renale (DSAR) în raport cu tratamentul farmacologic, Moxonidina și Bisoprololul, asupra valorilor tensionale, variabilității şi profilului diurn în HTA esențială rezistentă la tratament. Rezultatele obținute demonstrează o reducere a valorilor tensionale net superioară în DSAR, în comparație cu tratamentul farmacologic cu ameliorarea funcției diastolice, diminuarea angio- și nefropatiei hipertensive și a nivelului NT-proBNP fără a fi înregistrate efecte indizerabile, atât în perioada imediat post intervenție, cât și la distanță.

*Aplicarea practică*  a rezultatelor – pozitivă. DSAR este recomandă drept o conduită terapeutică de elecție în tratamentul HTA rezistente la medicație, ce se află într-o ascendență progresivă și un control dificil al valorilor tensionale, contribuind la creșterea calității vieții și reducerea evenimentelor cardiovasculare majore la pacienții menționați. Rezultatele sunt utilizate actualmente în activitatea clinică a Institutului de Cardiologie.

*Participarea tinerilor* este suficientă.

*Participarea în proiecte internaționale* este pozitivă. Continuă colaborarea științifică cu colegii din Groupe Hospitalier du Havre, Franţa; SANI-KONUKOGLU Medical Center (Cardiologie Intervențională), Gaziantep, Turcia.

*Infrastructura și echipamentul de cercetare utilizat* – a fost utilizată infrastructura și echipamentul de cercetare ale Institutului de Cardiologie.

Vicepreședinte al AȘM,

conducătorul Secției Științe

ale Vieții a AȘM, acad. Boris GAINA

Secretar științific al SȘV,

doctor Leonid CHIȘLARU